# *lav4e*РЕПУБЛИКА БЪЛГАРИЯ

# Министерство на земеделието

Изпълнителна агенция по сортоизпитване, апробация и семеконтрол

**ОБЯВА**

**търг с тайно наддаване за отдаване под наем на част от имот - публична държавна собственост**

Изпълнителна агенция по сортоизпитване, апробация и семеконтрол (ИАСАС), гр. София, п.к.1113, бул. Цариградско шосе 125, бл. 1, на основание чл. 16, ал. 2, вр. чл. 19, ал. 1 от Закона за държавната собственост, вр. чл. 13, ал. 5 от Правилника за прилагане на Закона за държавната собственост и въз основа на Заповед № РД-10-58 от 08.08.2022 г. на изпълнителния директор на ИАСАС, обявява търг с тайно наддаване за отдаване под наем на част от недвижим имот – публична държавна собственост - помещение със стопанско предназначение, което представлява обособено самостоятелно помещение от административна търговско лабораторна сграда, находяща се в гр. Враца, ул. „Полк. Кетхудов“ № 2, ет. 2, с площ на помещението 60, 00 кв. м. (шестдесет квадратни метра).

Помещението се отдава под наем с цел да бъде използвано като архивно помещение.Всички необходими разходи по привеждането му в състояние за използване за архив и функционирането му са за сметка на наемателя.

Срок за отдаване под наем на обекта:5 (пет) години, считано от датата на сключване на договора за отдаване под наем.

До участие в търга се допускат всички физически и юридически лица, регистрирани по Търговския закон.

Началната тръжна цена е определена в размер на едномесечна наемна вноска в размер на 310,00 (триста и десет) лева без включен ДДС.

Депозит за участие в търга:парична вноска в размер на 200,00 (двеста) лева, която се внася най - късно до изтичане на срока за подаване на заявленията - 16.09.2022 г., по сметка на ИАСАС в УниКредит Булбанк” АД – гр. София

BIC: UNCRBGSF

IBAN: BG95UNCR96603125020810

Оглед на обектасе извършва всеки работен ден от 10.00 часа до 16.00 часа до 15.09.2022 г. вкл., само след предварително съгласуване на времето за извършване на огледа на тел.: 0898 325207 – Цветомира Радойнова.

Заявления за участие в търга се подават в деловодството на ИАСАС, гр. София 1333, бул. „Цариградско шосе” № 125, бл. 1, ет. 3. Срокът за подаване на заявленията е до 17.00 часа на 16.09.2022 г. Документи за участие в търга могат да бъдат получени от деловодството на ИАСАС, гр. София или да бъдат изтеглени от интернет страницата на ИАСАС.

Търгът ще се проведе на 19.09.2022 г. от 10.00 часа в сградата на ИАСАС, гр. София, бул. „Цариградско шосе” № 125, бл. 1, ет. 3.